Diari Oficial de la Generalitat Valenciana


Sumari del DOGV 6047, del 01-07-2009 (2009/7466)

RESOLUCIÓ de 3 de juny de 2009, de la consellera de Cultura i Esport, per la qual es concedeix l'ajuda per a finançament del funcionament de la Fundación Max Aub.
------------------------------------------------------------------------------------------------------------------------------------------------------------------

### Dades del document

Número de DOGV
:   6047

Data del DOGV
:   01-07-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/7466


Data del document
:   03-06-2009

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * ajuda pública
    * professió literària
    * cultura
    * suport econòmic
    * fundació

RESOLUCIÓ de 3 de juny de 2009, de la consellera de Cultura i Esport, per la qual es concedeix l'ajuda per a finançament del funcionament de la Fundación Max Aub. [2009/7466]  
La Llei 17/2008, de 29 de desembre, de la Generalitat, de Pressupostos per a l'exercici 2009, estableix la línia T1611000 del programa 452.10, «Llibre, Arxius i Biblioteques», en la qual s'assigna un import de 42.760 euros a la Fundación Max Aub per a contribuir a finançar les despeses de funcionament de la fundació.  
Aquesta línia nominativa no necessita ser notificada a la Comissió Europea, d'acord amb els articles 3.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no tractar-se d'una ajuda ni complir el requisit de falsejament de la competència, i no afectar així els intercanvis de l'apartat 1 de l'article 87 del Tractat Constitutiu de la Comunitat Europea.  
En virtut del que disposa l'article 22.2.a de la Llei 38/2003, de 17 de novembre, General de Subvencions; l'article 65 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, i els articles 40.3, 45.a i 47.3 del Decret legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública.  
Vistos els preceptes invocats i els altres generals de pertinent aplicació, resolc:  
Primer  
Concedir a favor de la Fundación Max Aub la quantitat de 42.760 euros a càrrec de la línia de transferència corrent T1611000, «Fundación Max Aub», aplicació pressupostària 61.58.22.027.95.5.  
Segon  
El lliurament de la quantia a què es refereix el punt anterior s'efectuarà d'una sola vegada. En tot cas, l'import del pagament serà igual a la quantitat correctament justificada, sense que puga ser superior a l'import de la subvenció concedida.  
Per a realitzar el pagament, l'entitat beneficiària haurà de presentar la justificació de l'activitat finançada abans del 30 de setembre de 2009.  
Contra aquesta resolució, que posa fi a la via administrativa, s'hi podrà interposar un recurs potestatiu de reposició davant de l'òrgan que ha dictat l'acte, en el termini d'un mes comptador des de l'endemà de la publicació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció realitzada per la Llei 4/1999, de 13 de gener; o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 3 de juny de 2009.- La consellera de Cultura i Esport: Trinidad María Miró Mira.